ট্ৰেফিক আৰক্ষীক বেয়া ব্যৱহাৰ কৰিলে বাতিল হ'ব পাৰে ড্ৰাইভিং লাইচেঞ্চ! । unruly-behaviour-towards-traffic-police-might-lead-to-cancellation-of-driving-license tc pb- News18 Assam\nট্ৰেফিক আৰক্ষীক বেয়া ব্যৱহাৰ কৰিলে বাতিল হ'ব পাৰে ড্ৰাইভিং লাইচেঞ্চ!\nসম্প্ৰতি মটৰ ভেহিকেল ৰুলছ ১৯৮৯ৰ সংশোধন কৰিছে কেন্দ্ৰীয় পথ পৰিবহণ মন্ত্ৰণালয়ে।\nNews18 Assam । News18 Assam । October 16, 2020, 6:05 PM IST\nসম্প্ৰতি মটৰ ভেহিকেল ৰুলছ ১৯৮৯ৰ সংশোধন কৰিছে কেন্দ্ৰীয় পথ পৰিবহণ মন্ত্ৰণালয়ে। ইয়াৰ বাবে আপোনাৰ বাহন সংক্ৰান্তীয় যাৱতীয় নথিপত্ৰ, ড্ৰাইভিং লাইচেঞ্চ, ই-চালান আদি সকলো খতিয়ান ৰখা হ'ব ই-পোৰ্টেলৰ মাধ্যমেৰে। সেইদৰে কোনোৱে যদি ট্ৰেফিক আৰক্ষীৰ সৈতে ব্যৱহাৰ কৰিলে লগে লগে বাতিল হ'ব পাৰে লাইচেঞ্চ। সেইদৰে, ট্ৰেফিক আৰক্ষীয়ে গাড়ী ৰখাবলৈ নিৰ্দেশ দিলে অমান্য কৰিলে বা ট্ৰেকলোডিং এলেকাত গাড়ী ৰখালে কঠোৰ শাস্তিৰ সন্মুখীন হ'ব।\nনতুন সংশোধনী অনুযায়ী, এতিয়াৰ পৰা গাড়ী চলোৱাৰ সময়ত নিজৰ ড্ৰাইভিং লাইচেঞ্চ, ডকুমেণ্ট লগত নাৰাখিলেও হ'ব। ছফট কপিৰেই চলিব কাম। আপোনাৰ যান-বাহনৰ ৰক্ষণাবেক্ষণ সংক্ৰান্তীয় যাৱতীয় সকলো ডকুমেণ্ট থাকিব অনলাইন পোৰ্টেলত। ডিজি লকাৰ বা এম পৰিবহণৰ লগতে বিভিন্ন পোৰ্টেলত চালকে তেওঁলোকৰ ডকুমেণ্ট ৰাখিব পাৰে। চালকৰ ড্ৰাইভিং লাইচেঞ্চ বাতিল কৰাও হ'ব সেই পোৰ্টেলৰ মাধ্যমেৰে।\nকেৱল ইমানেই নহয়, কোনো ট্ৰেফিক আৰক্ষী বা অন্য অফিচাৰে যাৱতীয় ডকুমেণ্ট পোৰ্টেলৰ জৰিয়তেই চাব পাৰিব। কোন সময়ত পৰীক্ষা কৰা হৈছে, সেয়াও উল্লেখ থাকিব। এতিয়াৰ পৰা ই-চালানৰ জৰিয়তে জৰিমনা দিয়াৰো সুবিধা দিছে।\nজনা গৈছে যে, ট্ৰেফিক আৰক্ষীৰ সৈতে দুৰ্ব্যৱহাৰ কৰে, তেন্তে চালান কটাৰ লগতে বাতিল হ'ব পাৰে চালকৰ লাইচেঞ্চ।\nলাইচেঞ্চ বাতিল হোৱাৰ পিছত চালক বা কৰ্তৃপক্ষই যাতে কোনো ডকুমেণ্ট চাব বিচাৰে, তাৰো ব্যৱস্থা ৰাখিছে। পথ-পৰিবহণ মন্ত্ৰণালয়ৰ তৰফৰ পৰা জনোৱা হৈছে যে, লাইচেঞ্চ বাতিলৰ সময়ত ইন্সপেকশ্যনৰ তাৰিখ, ষ্টাম্প, সংশ্লীষ্ট আৰক্ষী বিষয়াৰ নাম পৰিচয় সমস্ত ৰেকৰ্ড থাকিব পৰ্টেলত। সমস্ত ডকুমেণ্ট সময় অনুযায়ী আপলোড কৰা থাকিব। সেই হিচাপত সংশ্লীষ্ট চালকৰ বিৰুদ্ধে ব্যাৱস্থা ল'ব পৰা যাব।
